b'\n_START_ARTICLE_\nBh\xc4\x81skara II\n_START_PARAGRAPH_\nBh\xc4\x81skara II (marathiksi \xe0\xa4\xad\xe0\xa4\xbe\xe0\xa4\xb8\xe0\xa5\x8d\xe0\xa4\x95\xe0\xa4\xb0, kannadaksi \xe0\xb2\xad\xe0\xb2\xbe\xe0\xb2\xb8\xe0\xb3\x8d\xe0\xb2\x95\xe0\xb2\xb0\xe0\xb2\xbe\xe0\xb2\x9a\xe0\xb2\xbe\xe0\xb2\xb0\xe0\xb3\x8d\xe0\xb2\xaf; 1114\xe2\x80\x931185), tunnetaan my\xc3\xb6s nimill\xc3\xa4 Bhaskara Ach\xc4\x81rya tai pelk\xc3\xa4st\xc3\xa4\xc3\xa4n Bhaskara, oli intialainen matemaatikko ja t\xc3\xa4htitieteilij\xc3\xa4. Bh\xc4\x81skara II toimi my\xc3\xb6s Ujjainin observatorion johtajana. Ujjainin observatorio oli antiikin Intiassa johtava matematiikan tutkimuksen keskus. Observatorion johtajina oli toiminut aikaisemmin kuuluisat matemaatikot Brahmagupta ja Varahamihira. Bh\xc4\x81skara II jatkoi Brahmaguptan (598\xe2\x80\x93670) alkuun panemaa Pellin yht\xc3\xa4l\xc3\xb6iden tutkimusta. Bhaskara kehitti chakravala-menetelm\xc3\xa4n, jolla Pellin yht\xc3\xa4l\xc3\xb6n yksitt\xc3\xa4isratkaisu voitiin l\xc3\xb6yt\xc3\xa4\xc3\xa4.'